
SOLUCIONARI



UNITAT 6. El mercat de treball

REFLEXIONEU

1. Segons el text, què s’entén per supertreballador? 
Solució:
Un súper treballador és aquell que no té competència en el seu lloc.

2. Treballar ens costa esforç a tots. Tanmateix, hi ha persones que obtenen per la feina que fan salaris molt més elevats que els d’altres professions. Quins factors diríeu que influeixen pel fet que en una professió es cobren majors salaris que en una altra?
Solució:
Resposta oberta. Aquesta pregunta pretén anticipar conceptes que es veuran a la pròpia unitat i és que el treball és un bé diferenciat en atenció a diferències de: talent, formació, el context de la feina...

3. En una entrevista de treball d’aquí a uns anys, què creieu que respondreu a la pregunta que tanca el text?
Solució:
Resposta oberta. Es tracta de que l’alumne reflexioni sobre les dificultats dels itineraris professionals i potser el seu propi. 

ACTIVITATS

1. Com influeix el nivell de salaris sobre l’oferta i la demanda laboral? 
Solució:
Pel que fa a l'oferta laboral i, en general, quan més gran és el salari, major quantitat de població està disposada a treballar o a treballar més hores i viceversa. Pel que fa a la demanda (els empresaris), si pugen els salaris, els costos augmenten i les empreses estaran disposades a contractar menys treballadors, i viceversa.

2. Quina relació té el preu al qual venen les empreses els seus productes amb la contractació de treballadors?
Solució:
La relació que existeix és directa: quan més alt sigui el preu al que les empreses poden vendre els seus productes, més compensarà contracta a nous treballadors per incrementar la producció.

3. Quina funció tenen els convenis col·lectius en la fixació dels salaris?
Solució:
Els convenis col·lectius (acords entre empreses i treballadors en funció de la professió i el sector) fixen salaris mínims, però han de respectar el SMI.

4. El gràfic següent representa la taxa de desocupació del 2018 d’alguns països. Amb aquestes dades, responeu les preguntes que s’indiquen: 

a)	Què vol dir que al Regne Unit la taxa de desocupació és del 4 %, mentre a Espanya és del 15 %?
b)	Si Espanya és més rica, com s’explica que Portugal tingui menys desocupació?
c) 	Alguns economistes entenen que les altes taxes europees d’atur són el resultat de polítiques públiques amb salaris mínims alts i prestacions d’atur elevades. A què es refereixen exactament? 
Solució:
a)	Vol dir que per cada 4 persones que hi ha a l’atur al Regne Unit hi ha 15 a Espanya (encara no s’ha definit la taxa d’atur, aquesta pregunta pretén anticipar aquest concepte que serà analitzat en el següent apartat).
b)	Resposta oberta. Es tracta de que igualment l’alumne intueixi algun dels conceptes que s’exposen en els següents apartats. A títol orientatiu les respostes haurien de ser de l’estil de «hi ha més factor productius a part del treball», «no només compte la quantitat de treball sinó també la qualitat (productivitat)».
c)	Es refereix al fet que, degut a la política pública proteccionista en forma d’alts salaris mínims i elevades prestacions per desocupació, aquestes no motiven que el treballador vulgui treballar o retornar aviat al mercat laboral.

5. Com afavoreix la R+D+I la productivitat dels treballadors?
Solució:
El I+D+i afavoreix la utilització de nous o millors equips productius. Aquest rendiment repercuteix alhora en una major productivitat dels treballadors.

6.	A què fa referència el concepte capital humà? 
Solució:
El capital humà és el conjunt de coneixements, capacitats i actituds que acumulen les persones gràcies a la seva formació i experiència.

7.	Quina relació directa és possible establir entre la productivitat, el capital humà i la riquesa de país?
Solució:
Quan més gran és el capital humà més gran és la productivitat i més gran és la riquesa del país.

8.	Quina opinió us mereix la bretxa salarial? Com la resoldríeu?
Solució:
Resposta oberta. Aquesta pregunta es planteja com un punt de reflexió i possible debat d’una qüestió d’actualitat i que també es planteja en una nota que reflexiona al marge d’aquest epígraf. Com l’alumnat es posicionarà en contra de la bretxa salarial, és un moment ideal per que elles i ells proposin mesures per reduir-la i eliminar-la. En tot ca, haurien de ser conscients que, sent com són la generació del futur, estarà a les seves mans aconseguir-ho.

9.	Quin tipus d’atur és el menys preocupant? I el que més? Per què? 
Solució:
El tipus d'atur menys preocupant és el friccional mentre que el més preocupant és l'estructural. El friccional preocupa poc perquè es tracta d'atur voluntari (no forçat), mentre que l'estructural és molt preocupant perquè tendeix a perdurar en el temps atès que principalment respon a desajustos per inadequada formació dels treballadors o en l'excés de sol·licitants.

10.	El turisme és una de les «locomotores» de l’economia espanyola, però com a activitat estacional que és, genera la desocupació del mateix nom. Quines solucions es proposen per a combatre aquest tipus de desocupació?
Solució:
Les solucions que es proposen per combatre la desocupació friccional és diversificar l’estructura productiva per no dependre excessivament de les activitats estacionals

11. 	Les teories que miren d’explicar les causes de la desocupació són radicalment oposades. Citeu i descriviu els punts de desencontre. 
Solució:

	Teories
	Descripció
	Recomanacions

	Neoclàssica
	L'atur desapareixeria si funcionés lliurement la llei de l'oferta i la demanda. Davant d’un excés d’oferta de mà d’obra, els salaris baixarien i les empreses contractarien al treballadors sobrants. Però el mercat laboral no fluctua lliurement, sinó que està intervingut per raons d'interès públic: per una banda, els Governs estableixen un salari mínim interprofessional (SMI) per evitar els abusos dels empresaris i, per altra, els sindicats fixen salaris mínims segons el tipus de professió mitjançant els convenis col·lectius. A més, l’existència de costos d’acomiadament actuaria com una barrera per reemplaçar als treballadors menys productius.
	Flexibilització laboral, és a dir, eliminar les traves i costos per a contractar i acomiadar. El sector públic ha d'intervenir el menys possible.


	Keynesiana
	El problema està en què les societats no demanen els suficients béns i serveis com per donar feina a tots els treballadors disponibles.
	El sector públic ha d’invertir en l’economia per crear ocupació.



12.	Per què la majoria dels països fomenten la discriminación positiva en matèria laboral?
Solució:
La majoria dels països fomenten la discriminació positiva en matèria laboral, perquè aquest sector és molt competitiu i no atén a consideracions ètiques. En canvi, l’organització política moderna per excel·lència, la democràcia, sí si presta atenció a valors com ara la justícia, la igualtat o l'equitat. Com determinats grups de persones pateixen una situació de greuge respecte a les altres, les lleis les afavoreixen expressament. És el que s'anomena discriminació positiva.


13.	El gràfic següent representa l’evolució de la taxa de desocupació 	a Espanya des del 1975 fins el 2017. A partir d’aquest, responeu les preguntes següents:
a) 	Per què va augentar l’atur després de la caiguda de la dictadura?
b) 	Com va contribuir la construcció a pal·liar el problema de l’atur?
c) 	Quins efectes va tenir sobre l’ocupació la recuperació del PIB a partir del 2012?

Solució:
a)	Per la crisi econòmica de 1973 i per la primera reconversió industrial.
b)	La construcció va crear llocs de feina que van absorbir l'increment de la desocupació de les dècades anteriors.
c)	Va suposar una reducció progressiva de les taxes de desocupació.

14.	De les estadístiques d’ocupació mencionades, quina creieu que és més determinant per a la sostenibilitat de les pensions i de l’Estat Social? Raoneu la vostra resposta.
Solució:
Les xifres d’afiliació a la Seguretat Social, ja que amb elles es paguen les pensions.

15.	D’entre les dades del SEPE i de l’EPA, quina ens donarà una major taxa de desocupació? Per què?
Solució:
El SEPE registra menys taxa d'atur perquè requereix la inscripció per part dels que volen treballar. L'EPA, en canvi, es basa en enquestes a famílies i engloba tant a registrats com a no registrats. 

16.	Quin sentit té incentivar les activitats relacionades amb les noves tecnologies per a combatre l’atur estructural?
Solució:
Té sentit perquè l’atur estructural està molt relacionat amb el canvi tecnològic. Incentivant les activitats productives que es poden quedar desfasades a causa dels avenços tecnològics és possible regenerar el teixit productiu sense que es vegi afectada l'ocupació. Evitant el desfasament o tancament d'aquestes activitats s'evita al mateix temps l'atur estructural.

17.	Assenyaleu si les mesures següents sobre política d’ocupació incideixen sobre l’oferta o la demanda laboral: creació d’oficines d’ocupació, subvencions per a creació d’empresa, bonificacions per a contractar, afavorir les jubilacions, prestacions d’atur, bonificacions per a convertir contractes temporals en fixos, cursets de formació i flexibilització laboral.
Solució:
· Oferta laboral: la creació d’oficines d’ocupació, afavorir les jubilacions, prestacions de l'atur, cursets de formació.
· Demanda laboral: bonificacions per contractar, bonificacions per convertir contractes temporals en fixos, flexibilització laboral, subvencions per creació d’empreses.

18.	Classifiqueu les mesures següents d’atenció a la desocupació en funció del tipus de política, dels seus destinataris i dels objectius: ampliar l’obligatorietat d’estudiar fins els 18 anys, cursets d’informàtica per a les persones aturades majors de 55 anys, incentius fiscals per a la contractació de joves i ajuts a famílies sense recursos.
Solució:
	
	Tipus de política
	Destinatari
	Objetiu

	Ampliar l’obligatorietat d’estudiar fins als 18 anys
	Activa
	Ocupats i aturats
	Reduir la població activa

	Cursets d’informàtica per les persones parades majors de 55 anys
	Passiva
	Parats
	Millorar la situació econòmica i laboral dels aturats

	Incentius fiscals per la contractació de joves i ajudes a famílies sense recursos
	Activa
	Empreses
	Potenciar l’activitat econòmica



19.	A l’hora de detectar oportunitats d’ocupació, per què són importants les tendències d’ocupació a llarg termini? 
Solució:
Les tendències d’ocupació a llarg termini són importants perquè ajuden a identificar les demandes de la societat i, per tant, són jaciments d’ocupació potencial.

20.	Quines característiques ha de tenir un tipus de treball per a ser considerat un filó d’ocupació?
Solució:
Per ser considerat un jaciment d’ocupació un lloc de treball ha de tenir les següents característiques:
· Cobrir necessitats socials insatisfetes.
· Que existeixi demanda i sigui molt més alta que l’oferta. 
· Tenir un àmbit de producció o prestació local. 
· Posseir un alt potencial en la generació de llocs de treball.

PERISCOPIS

PERISCOPI 1. Salaris, nivell d’estudis i desocupació
Les dues gràfiques següents relacionen el nivell d’estudis amb el salari i la desocupació.

Reflexioneu:
a)	Quin nivell d’estudis han aconseguit els treballadors amb menor i major tram salarial?
b) 	Quin tipus de relació sembla que existeix entre el nivell d’estudis i el salari mensual? I amb la taxa d’atur?
c) 	A més del salari, quines altres diferències diries que existeixen entre els treballs amb menor i major qualificació?
d) 	Com mostra la gràfica, hi ha treballadors amb molta qualificació, però amb salaris baixos. Per què creieu que passa això?
Solució:
a)	El nivell d’estudis majoritari en el tram inferior de salari mensual és la secundària bàsica mentre que en el tram superior ho són els estudis superiors.
b)	En general i com més gran és el nivell d'estudis més gran és el salari mensual i menor és la taxa d'atur.
c)	Resposta oberta. Responsabilitats, estudis requerits, nivells d'exigència, hores de dedicació...
d)	Per si sola una alta qualificació no és garantia de salaris alts. Aquesta pregunta pretén anticipar els conceptes associats al capital humà que treballarem més endavant. 

PERISCOPI 2. La controvertida flexibilització laboral
Alguns empresaris són partidaris de la flexibilització laboral, perquè eliminar les traves per a acomiadar o contractar més barat els permetria, afirmen, reduir costos i millorar la productivitat. La millora consegüent de la situació empresarial gràcies a l’augment de la competitivitat faria possible, segons ells, contractar més treballadors dels que haurien acomiadat anteriorment.
Reflexioneu:
a) A quina teoria sobre la causa de la desocupació pertany aquest argument? Per què els treballadors no estan d’acord amb la flexibilització laboral?
b) Escolliu un país europeu on us plantejaríeu treballar. Quin és el seu salari mitjà? I el seu salari mínim? Quant costa allà acomiadar un treballador? Compareu els resultats de la vostra investigació amb els d’Espanya i comenteu-los.
Solució:
a) Aquesta teoria pertany a la teoria neoclàssica segons la qual el mercat laboral funcionaria millor sense la intervenció pública.
b) Els treballadors no estan d’acord amb la flexibilització perquè no confien que els empresaris utilitzin els beneficis que els reporti la flexibilització per crear més llocs de treball que els que destrueixen, sinó en el seu propi profit.
c) Resposta oberta. Encara que en la mitjana dels països europeus el SMI el salari mitjà i els costos d'acomiadament són superiors a l'espanyol, també ho és el cost de la vida.

PERISCOPI 3. Desocupació, globalització i salaris
En els últims anys, ha augmentat la diferència de salari real entre els treballadors qualificats i els no qualificats (fig. 6.7). Això està causat perquè com que els mercats s’han globalitzat (són internacionals en comtpes de nacionals o locals), la competència ha augmentat notablement, i això ha repercutit, al seu torn, en un augment d’especialització i, per tant, de la productivitat.

Reflexioneu:
a) 	La globalizació implica més especialització. Però, què suposa l’especialització en termes de quantitat i qualitat de la producció?
b) 	Abans de la globalització i del comerç internacional, el salari real en els sectors de la maquinària i del calçat coincidien. Què han suposat aquests fenòmens per als treballadors dels dos sectors?
c) 	Com creieu que ha canviat la globalització les condicions del treballador tèxtil? I les dels programadors? Argumenteu la vostra resposta a partir del que heu après sobre els treballadors de maquinària i sabates.
Solució:
a) En termes de quantitat i qualitat de la producció l’especialització reporta major productivitat.
b) Globalització i comerç internacional han suposat que augmenti la diferència salarial entre els treballadors qualificats i no qualificats. Els treballadors no qualificats perden terreny davant de la competència planetària que existeix actualment.
c) Els treballadors del tèxtil competeixen actualment amb les empreses i productes de tot el món i quan menor és la qualificació major és la competència perquè és major el número de persones que poden accedir a aquest coneixement. En canvi, la programació requereix major coneixement tècnic de manera que, en termes comparatius, hi ha menys oferents amb els mateixos coneixements i per això els seus sous són més grans.

PERISCOPI 4. Salaris, càrrecs i sectors d’ocupació
A l’actualitat, l’estructura de salaris segons el sector d’ocupació i el càrrec es calcula per sexes, amb mostres suficientment representatives (taula 6.10).
[image: ]
Reflexioneu:
a) 	Què tenen en comú els càrrecs i sectors d’ocupació de la part alta de les taules? I de la part baixa?
b) 	Les activitats artístiques es troben al tram més baix d’ingressos salarials, tot i que sovint requereixen un período d’aprenentatge llarg. Tanmateix, no falten persones disposades a fer-les. Com és possible aquesta contradicció?
c) 	Escolliu el sector d’ocupació i càrrec en el qual us agradaría treballar. Què hauríeu d’estudiar per arribar-hi?
Solució:
a) Tenen en comú que els treballadors guanyen més que les dones amb independència del tipus d’ocupació o el càrrec.
b) La contradicció es dóna perquè hi ha un alt component de subjectivitat en les activitats artístiques de manera que molta gent és capaç de desenvolupar-les o creu que és capaç. Com que són pocs els artistes als quals se'ls valora la seva feina, la mitjana d'ingressos salarials és més baixa que la de les d'altres ocupacions.
c) Resposta oberta. Es pretén que l'alumne realitzi l'elecció i sàpiga associar-la a la seva corresponent itinerari formatiu.
 
TEST DE REPÀS

	1
	d
	2
	b
	3
	d
	4
	a
	5
	c
	6
	c
	7
	d
	8
	d
	9
	a
	10
	c



EXERCICIS

El mercat de treball.

1. Qui són els oferents i demandants en el mercat de treball? 
Solució:
En el mercat de treball els demandants són les empreses i els oferents són els treballadors.

2. En relació amb altres mercats on funciona la llei de l’oferta i la demanda, quines peculiaritats presenta el funcionament del mercat laboral? 
Solució:
El mercat laboral presenta dos grans peculiaritats: per una banda està intervingut pel sector públic i, per l’altra, el treball és un bé diferenciat, és a dir, és personal i no intercanviable.

3. El SMI existeix per a garantir un nivell de vida digne per als treballadors. Però la quantia de moltes pensions (jubilació, incapacitat, viudetat…) són molt inferiors a la del SMI. Què opineu sobre aquest fet?
Solució:
Resposta oberta. Aquesta pregunta pretén servir de reflexió i possible debat a una qüestió que en realitat és purament econòmica. No és que ningú sigui menys digne que ningú, sinó que senzillament el «pot» de l’Estat no dóna per acontentar a tothom i posats a acontentar a uns o a uns altres, els treballadors poden causar greus trastorns econòmics al país i els pensionistes no.

4. Per què els treballadors negocien col·lectivament les condicions de treball en comptes de fer-ho individualment? 
Solució:
Negociant en bloc les condicions dóna més poder de negociació i és la forma que es garanteixin les mateixes condicions laborals per fer la mateixa feina amb independència de l'empresa o la persona.

5. Com influeix el SMI sobre el mercat de treball? Quin problema pot suposar el SMI per a qui vol accedir per primera vegada al mercat de treball? 
Solució:
El SMI marca un salari mínim amb independència de la professió de manera que el joc de l’oferta i la demanda només funciona per sobre d’aquest mínim. Per aquells que accedeixen per primer cop al mercat laboral el SMI actua com una barrera. Donat que les empreses no poden contractar per sota d’aquest mínim els novells tenen difícil aconseguir experiència o demostrar vàlua encara que vulguin treballar per sota del que marca el SMI. 

6. A Norlàndia tothom voldria treballar per 3.000 € al mes, però només la meitat ho faria per 1.500 €. Tanmateix, les empreses contractarien tothom per 1.500 €, però només la meitat de persones per 3.000 €.
a) 	Representeu l’oferta i la demanda de treball suposant que són línies rectes.
b) 	Quin seria el salari d’equilibri?
c) 	Imagineu que el Govern norlandès estableix un salari mínim de 2.000 €. Quin efecte tindria sobre l’ocupació? I si és de 2.500 €?
Solució:


a)Salari		Oferta de treball
		Demanda de treball

La meitat de la població
Tota la població
Ocupació

	[image: ]Salari		
Oferta de treball
		

Demanda de treball
		

1/2 població
		

Tota població
		

Ocupació
		


b)
	[image: ]Salari		
3/4 població
		

Demanda de treball
		

Oferta de treball
		

Ocupació
		


c)	En el primer cas es generaria desocupació, però no en el segon, ja que el salari mínim coincidiria amb el d’equilibri.

Demanda de treball
		

Ocupació
		

Desocupació
		

Població contractada
		

Salari		


Productivitat i salaris

7. Per què els avenços tecnològics condueixen a una reducció dels salaris dels treballadors menys qualificats?
Solució:
Els avenços tecnològics condueixen a una reducció dels salaris menys qualificats perquè a causa de que els salaris són menors per la baixa productivitat, es redueix la seva demanda (són substituïbles per màquines) i augmenta la demanda de treballadors qualificats.

8. Observeu detingudament la figura 6.2 de la unitat i contesteu les preguntes següents:

a) 	A quina edat un nivell d’estudis qualsevol supera el nivell d’estudis universitari?
b) 	Per què els ingressos decreixen a partir de certa edat?
c) 	A quin nivell d’estudis pertanyen aquells que veuen aumentar els seus ingressos més ràpidament?
Solució:
a) Això no passa. 
b) A partir de certa edat els ingressos decreixen perquè assolit cert nivell els treballadors prefereixen oci a seguir incrementant els seus ingressos.
c) Al nivell més elevat, el dels universitaris.

9. Per què la productivitat és un factor important per a les empreses a l’hora de contractar treballadors? 
Solució:
La productivitat és un factor important per les empreses a l’hora de contractar treballadors perquè les empreses decideixen si els compensa la contractació de treballadors en funció de la producció que obtenen gràcies a ells.

10. Indiqueu a quin factor o factors responen les diferències salarials en els casos següents:
a) 	El Sadurní, que treballa de guàrdia de seguretat a la nit, enfront del Lluís, que realitza el mateix treball, però només de dia.
b) 	L’Antígona, que treballa d’executiva de comptes en una multinacional, però rep un salari molt superior a la Mitjana de l’economia.
c) 	La Carla, que té el mateix nivell d’estudis i el mateix tipus de treball que l’Òscar, però que guanya un 25 % menys.
d) 	L’Artur, metge amb trenta anys d’experiència, enfront del Marc que acaba de començar a la professió.
e) 	La Patrícia, periodista al Marca, enfront del Pep, que treballa de reposador a la botiga de queviures de la cantonada.
f) 	El Lluc, futbolista de Primera Divisió, enfront del Juli, que treballa de caixer en un supermercat. 
Solució:
a) Diferències compensatòries.
b) Salaris d’eficiència.
c) Diferències de col·lectius (bretxa salarial).
d) Diferències en el capital humà.
e) Diferències en el capital humà.
f) Diferències en les habilitats.
 
La desocupació.

11. Amb independència de les catacterístiques productives que té, quin tipus d’atur va lligat a les ratxes de l’economia? Per què? Creieu que la formació que rebeu augmenta les probabilitats d’obtenir una ocupació millor i un salari millor? 
Solució:
El tipus d'atur lligat a les ratxes de l'economia és el cíclic. Aquest atur augmenta notablement durant les èpoques de recessió, mentre que disminueix en les etapes d'expansió.

12. Expliqueu la lògica de les mesures següents per a combatre els tipus d’atur que s’indiquen:
a)	Incentivar les activitats no estacionals per a combatre l’atur estacional.
b)	Incentivar la contractació en èpoques de crisi per a combatre l’atur conjuntural.
c) 	Fomentar la contractació indefinida per a combatre l’atur friccional.
d) 	Fomentar la formació polivalent per a combatre l’atur estructural.
Solució:
a) Reduint les activitats estacionals també es redueix l’atur associat a aquest tipus d’activitats. 
b) La contractació en èpoques de crisi redueix l’atur conjuntural que és el propi de les economies quan entren en recessió.
c) La contractació indefinida disminueix els incentius per canviar de feina.
d) El reciclatge i la versatilitat laboral són decisives perquè els treballadors es reubiquin laboralment en uns temps on els avenços tecnològics són constants i poden deixar obsoletes ocupacions i sectors d'un dia per l'altre.

13. En quin tipus de desocupació classificaríeu les persones següents?
a) 	La Marta, que a la tardor treballa a una fàbrica de torrons, i la resta de l’any no treballa.
b) 	El Quico, treballador de l’alumini a l’atur a causa de la crisi.
c) La Beatriu, que ha deixat la feina per a cursar el cicle superior d’Administració i Finances.
d) 	El Gregori, a l’atur a causa dels seus problemes amb els idiomes.
Solució:
-	Marta: desocupació estacional.
-	Quico: desocupació cíclica.
-	Beatriz: desocupació friccional.
-	Gregorio: desocupació estructural.

Estadístiques d’ocupació.

14. Quina és la finalitat de les estadístiques d’ocupació?
Solució:
Les estadístiques d’ocupació són fonamentals per articular mesures per combatre l’atur.

15. Què diferencia la taxa d’activitat de la taxa d’atur?
Solució:
La taxa d’activitat mesura la força laboral, això és, tots els que poden treballar en el país. Mentre que l’atur informa d’aquells que desitgen treballar i no tenen feina.

16. Per què creieu que preocupa especialment l’anomenat atur «desanimat»?
Solució:
L'atur desanimat preocupa especialment perquè en no estar registrat es desconeix el seu volum i característiques i per tant no és possible prendre mesures per combatre'l.

17. D’acord amb allò estudiat sobre els grups de población segons la relació amb el mercal laboral, classifiqueu les persones següents:
a) 	El Joan, llicenciat en Història que vol treballar, tot i que no busca feina.
b) 	La Carla, llicenciada en Dret i que dedica tot el temps que té a opositar a Notaries.
c) 	L’Anna, que treballa a l’ONG Metges Sense Fronteres.
d) 	El Marko, immigrant amb targeta de residència que treballa a la construcció.
e) 	La Paula, estudiant del cicle mitjà de perruqueria, inscrita a l’atur.
f) 	L’Albert, futbolista professional amb una baixa temporal per trencament de menisc.
g) 	El Xavier, estudiant de Batxillerat que encara no treballa.
Solució:
· Inactives: Carla, Xavier i Joan.
· Actives: Anna, Albert, Paloma i Marko.

18. Donada la taula següent que correspon a les dades de l’EPA per al segon trimestre d’un any determinat:

	EPA 2º Trimestre (miles de personas)

	
	Total
	Hombres
	Mujeres

	Población en edad de trabajar
	38.835,4
	18.884,1
	19.951,3

	Activos
	22.834,1
	12.202,2
	10.631,9

	• Ocupados
	19.344
	10.528,3
	8.815,7

	• Parados
	3.490,1
	1.673,9
	1.816,2

	Inactivos
	16.001,3
	6.681,9
	9.319,4



a) 	Calculeu i interpreteu la taxa d’activitat del conjunt de la població espanyola en el segon trimestre.
b) 	Calculeu i interpreteu la taxa d’atur masculí en el segon trimestre.
c) 	Calculeu i interpreteu la taxa d’ocupació de les dones en el segon trimestre.
d) 	Calculeu la variació percentual de la població activa del segon trimestre respecte del primer, sabent que la població activa en aquell trimestre era de 21.455.000 de persones. 
Solució:

a) Taxa d’activitat total, 2T: per cada 100 persones del total de la població, 58 són població activa:

	
b) Taxa d’atur dels homes, 2T: per cada 100 homes de la població activa, 14 estan a l’atur

  	
c) Taxa d’ocupació de les dones, 2T: per cada 100 dones de la població total, 44 tenen feina:

 	
d) Variació percentual de la població activa del 2T respecte del 1T: per cada 100 persones actives que hi havia al 1T, hi ha sis més en el 2T:

	
19. Istària i Arèsia són dos països veïns enclavats en la mateixa serralada. Tanmateix, Arèsia és molt més rica que Istària, i els seus habitants viuen molt millor. Saps per què? Expliqueu-ho ajudant-vos de la taula següent:
	
	Istària
	Arèsia

	
	Homes
	Dones
	Homes
	Dones

	Majors de 16 (millers)
	6.100
	6.800
	1.800
	1.900

	Actius
	3.200
	1.100
	950
	1.000

	Aturats
	600
	300
	200
	250



Solució:


	Istària
	Actius = Ocupats + Aturats; 
Ocupats = Actius – Aturats
Ocupats = 4.300 – 900 = 3.400 

	
	Taxa ocupació = Població ocupada/Més de 16 = (3.400/12.900) · 100 = 26%

	
	Taxa d’atur = Població desocupada/Població activa = (900/4.300) · 100 = 21%

	Arèsia
	Actius = Ocupats + Aturats; 
Ocupats = Actius – Aturats
Ocupats = 1.950 – 450 = 1.500

	
	Taxa ocupació = Població ocupada / Més de 16 = (1.500/3.700) · 100 = 40,5%

	
	Taxa atur = Població desocupada/Població activa = (450/1.950) · 100 = 23%



Tot i que les taxes d'atur són similars (fins i tot és una mica més gran la d’Aresia), la taxa d'ocupació d’Aresia dobla la d’Istaria.

Les polítiques d’ocupació.

20.	En relació amb les diferències laborals per gèneres, quines diferències trobeu pel que fa a salaris a la taula 6.10? I pel que fa a les taxes de desocupació, segons la gràfica següent?

[image: ]

Solució:
A la Taula 6.10 s'observa una diferència sistemàtica de salari en favor dels homes. Aquesta és més acusada en activitats professionals, administratives i altres serveis. D'altra banda, la gràfica mostra que la desocupació femenina és sempre més gran que la masculina. Tot i que la bretxa entre les dues taxes d'atur s'havia tancat durant l'agreujament de la crisi (que va destruir molta ocupació en sectors fortament masculinitzats, com la construcció), el descens de la desocupació des de 2013 ha reinstaurat la diferència en les taxes d'atur entre homes i dones.

21.	Classifiqueu les mesures següents d’atenció a la desocupació en funció del tipus de política, els seus destinataris i l’objectiu perseguit: construir carreteres, anticipar el cobrament de tota la prestació per a crear noves empreses i fomentar el treball a temps parcial.
Solució:

	
	Tipus política
	Destinatari
	Objectiu

	Fomentar el treball parcial
	Activa
	Ocupats i aturats
	Reduir la població activa

	Anticipar el cobrament de la tota la prestació per crear noves empreses
	Passiva
	Aturats
	Millorar la situació econòmica i laboral dels aturats

	Construir carreteres
	Activa
	Empreses
	Potenciar l’activitat econòmica



22. Raoneu la veracitat o falsedat de les afirmacions següents:
a) 	El salari fluctua lliurement segons la llei de l’oferta i la demanda.
b) 	Els avenços tecnològics incrementen la demanda de treballadors no substituïbles per màquines.
c) 	La desocupació cíclica té l’origen en la formació inadequada dels treballadors.
d) El capital humà depèn del nivell d’estudis aconseguit pel treballador.
e) El nivell dels salaris depèn de la productivitat dels treballadors.
Solució:
a) Fals. Existeix un topall mínim que s’ha de respectar.
b) Cert. Els treballadors no qualificats són substituïbles per màquines fruit alhora dels avenços tecnològics, de manera que augmenta la demanda dels qualificats o dels no substituïbles per màquines.
c) Fals. El cíclic té el seu origen en les ratxes de l'economia.
d) Fals. El capital humà engloba un ampli ventall de capacitats, coneixements i actituds.
e) Cert. És un dels factors que condicionen el nivell de salaris i és que quan més gran és la producció obtinguda, més esforç salarial estaran disposats a assumir les empreses. 

Evolució del mercat laboral.

23. Quins àmbits són els assenyalats com a filons d’ocupació? 
Solució:
•	Indústria de l’oci. La incorporació de les noves tecnologies ha generat una reducció de les hores de treball que, alhora, ha incrementat la demanda de la indústria de l'oci.
•	Economia verda. És creixent la demanda i la inversió en productes i serveis ecològics, amb la consegüent expansió d'indústries i llocs de treball directament vinculats amb el sector del medi ambient.
•	Economia circular. Es creu que l'economia circular --el conjunt dels sistemes d'aprofitament dels recursos on prima la reducció del seu consum, la reutilització i el reciclatge-- pot arribar a generar fins a tres milions de llocs de treball a la UE el 2030, 160.000 dels quals serien a Espanya.
•	Serveis de cures. La digitalització produeix també, com a conseqüència de la demanda induïda, efectes positius en feines de baix contingut tecnològic, però amb un alt component «humà».
•	Qualitat de vida. L’increment de la renda i el nivell cultural de les societats desenvolupades, fruit en molts casos de la productivitat relacionada amb la tecnologia, genera noves oportunitats d’ocupació, sobretot en els entorns urbans.

24.[image: ] En relació amb la taula 6.9, contesteu les preguntes següents:
a) Quina tendència d’ocupació de les citades a la unitat diríeu que és la que crearà més quantitat de llocs de treball en els propers anys? Per què?
b) Assenyaleu una ocupació relacionada amb aquesta tendencia a la que us agradaria dedicar-vos i informeu-vos a Internet sobre la formació i titulació que necessitaríeu per a desenvolupar-la, en els cicles o a una carrera universitària.
c) Quin curset podríeu estudiar, o quin tipus de treball podríeu desenvolupar ara per a conèixer el funcionament d’aquesta ocupació? 
Solució:
Activitat de treball cooperatiu.
a) Resposta oberta. Es pretén que l’alumne realitzi una elecció, però sobretot que sàpiga justificar i argumentar la seva resposta. Per nota que l'alumne realitzi una elecció fora de la taula i sàpiga justificar-la adequadament. De totes les activitats proposades en l'informe Delors és possible que aquelles relacionades amb el servei de cures a les persones, sigui la que més ocupació pugui crear. Una raó per això és que són activitats poc intensives en capital i molt intensives en mà d'obra. Aquestes comprendrien atenció geriàtrica, infantil, de persones dependents i altres de la mateixa naturalesa.
b)	Resposta oberta. Es pretén que l'alumne realitzi una elecció i sigui capaç d'associar-la a un itinerari formatiu. Es podria indicar, per exemple, que se sent certa inclinació per l'educació infantil i cura de nens de 0 a 3 anys, que en els pròxims anys podria convertir-se en un servei ofert gratuïtament per l'Estat en molts països.
c)	Resposta oberta. La formació reglada prepara per a l'exercici d'una professió, però mentre es desenvolupa és possible realitzar activitats que suposin un plus o complement ideal d'acord amb les característiques i capacitats de l'alumne. A títol orientatiu: treballar en empresa familiars, treballar durant les vacances, treballar a temps parcial, cursets d'idiomes o informàtica, voluntariat, participació activa en activitats associatives... L'alumne podria oferir-se com mainader o mainadera al seu barri, així com col·laborar voluntàriament en activitats extraescolars o de clubs esportius amb nens petits.

25.	Relacioneu cadascun dels titulars següents extrets de la premsa econòmica amb un concepte estudiat al llarg d’aquesta unitat.
a) 	«S’actualiza el SMI amb l’augment del cost de la vida.»
b) 	«Segueix baixant la demanda de treballadors no qualificats.»
c) 	«La UE adverteix que a Espanya els salaris estan augmentant més que la productivitat.»
d) 	«L’augment de l’esperança de vida obre noves oportunitats laborals.»
e) 	Creix l’afiliació a l’hostaleria i disminueix a la construcció.
f) 	«El Govern segueix incentivant la contractació per a suavitzar el canvi de cicle.»
g) 	«Disminueix l’atur juvenil, però augmenta la temporalitat.»
Solució:
a) Titular relacionat amb la intervenció pública del mercat de treball. Actualitzar el SMI és fonamental perquè el treballador no perdi capacitat adquisitiva.
b) Titular relacionat amb la desocupació estructural. En les economies més avançades és especialment important potenciar la formació i reciclatge dels treballadors.
c) Titular relacionat amb la productivitat. Si els salaris augmenten més que la productivitat l’increment dels costos no compensa la producció obtinguda de manera que pot ser un problema.
d) Titular relacionat amb les tendències d’ocupació. La major esperança de vida a Europa constitueix una oportunitat en termes laborals per proporcionar serveis i cures a un col·lectiu cada vegada més nombrós i amb alt poder adquisitiu.
e) Titular relacionat amb les estadístiques d’ocupació, en aquest cas amb les característiques de l’ocupació que es crea i es destrueix.
f) Titular relacionat amb la política d’ocupació, en aquest cas una mesura activa per potenciar l'activitat econòmica.
g) Titular relacionat amb el mercat laboral i les estadístiques i indicadors que el mesuren. 

ECONOMIA EN ACCIÓ

Interpretem… les estadístiques laborals
Qüestions:

1. La vostra Comunitat Autònoma té una taxa d’atur per sobre o per sota de la mitjana espanyola? I com són els salaris? 
Solució:
A jutjar per la gràfica, la taxa d’atur és molt superior a la mitjana a Extremadura i Andalusia i superior a la mitjana a Castella-La Manxa. Similar a la mitjana a Galícia, València i Múrcia. I per sota de la mitjana a la resta.
A jutjar per la gràfica, els salaris són molt superiors a la mitjana al País Basc i Madrid, superiors a la mitjana a Astúries, Navarra i Catalunya. Inferiors a la mitjana són a Galícia, Extremadura, Castella-La Manxa i València. Gairebé a la mitjana estan la resta de CCAA.

2. La Carla vol estudiar una Enginyeria elèctrica, el Màrius un grau en Estadística i Empresa i el Robert vol ser auxiliar administratiu. Segons la informació de la qual disposeu a les taules, creieu que les perspectives salarials que tenen són bones? Per què?
Solució:
Les taules indicades són les que mesuren la relació activitats/guanys. Amb les dades actuals les millors perspectives són les de la Carla (el subministrament d’energia i altres és l’activitat més ben pagada) seguides per les del Mario que podria treballar en la segona o tercera activitat més ben pagada. El Robert és el que pitjors perspectives té i és que les activitats administratives auxiliars són de les que presenten menors guanys mitjans anuals. 

3. D’acord amb la distribució de salaris, quin seria el teu salari brut mensual si resulta que és el més habitual? I si és el de la mitjana?
Solució:
El salari brut més habitual seria de 1.400 € mensuals aproximadament, mentre que el de la mitjana rondaria els 1.900 € mensuals.

4. Quants autònoms o treballadors per compte propi hi ha a Espanya? Us heu plantejat ser el vostre propi cap?
Solució:
El nombre aproximat és de 3 milions. Resposta oberta, es pretén que l'alumnat reflexioni sobre el fet de treballar per compte propi o aliè.

5. Deixaríeu la vostra ciutat per a guanyar més diners en una altra Comunitat Autònoma?
Solució:
Resposta oberta. Es pretén que l'alumne exposi fins on està disposat a arribar per progressar laboralment i el canvi de domicili normalment és una decisió difícil per a qui, en general, s'ha educat en el mateix lloc on va néixer.

El dilema: i si un dia ja no hi hagués res a fer?

Guia de treball:
En el dilema d’aquesta unitat es planteja la conveniència o no de prohibir el desenvolupament de robots que poden substituir a l’ésser humà en treballs avançats, com pilotar cotxes o avions, conduir trens, traduir textos, entre altres moltes ocupacions.
Alguns arguments favorables a aquesta prohibició podrien ser; en una societat sense treballadors, totes les rendes serien del capital i estarien, per tant, molt desigualment distribuïdes. Viuríem en un món d'extrems, on els propietaris dels robots acumularien tota la riquesa i els treballadors viurien en la misèria. D'altra banda, també es podria defensar que una societat sense feina seria potser una societat moralment més pobre, on les persones viurien esperant que tot els fos donat per l'Estat en lloc de preocupar-se per aconseguir-les elles mateixes.
Pel que fa a arguments en contra d'aquesta prohibició, es podrien defensar; no té sentit haver de treballar en alguna cosa que podríem obtenir sense esforç, és com prohibir els camions per poder portar pedres a l'esquena. D'altra banda, aquesta situació no és històricament nova, ja que totes les revolucions tecnològiques van implicar que molts oficis desapareguessin per donar lloc a altres i la situació resultant sempre va ser millor. Simplement, ens haurem d'adaptar als canvis.

Proposta de cinema: Los lunes al sol.

Qüestions:

1.	La pel·lícula està ambientada en una de les reconversions industrials que van tenir lloc a Espanya als anys vuitanta. Quin tipus d’atur va generar aquesta classe de mesures? 
Solució:
El tipus d'atur que acostumen a generar les reconversions industrials és estructural: sol ser difícil reciclar o recol·locar treballadors molt especialitzats.

2.	Per què els protagonistes afronten amb escepticisme les entrevistes de treball? Quines mesures de política d’ocupació resultarien ser les més adequades per a reintroduir-los en el món laboral?
Solució:
Els protagonistes no confien en les seves possibilitats: saben que la seva formació és limitada o inadequada o que són molt grans: el col·lectiu per sobre dels 45 anys és un dels més castigats per l’atur. Les mesures de política d’ocupació indicades per aquest tipus d’ocupació és la formació i el reciclatge en la mesura que es planteja reorientar als treballadors a sector amb més demanda. 

3. Si hipotèticament teniu una empresa en aquell moment, contractaríeu els protagonistes?
Solució:
Els protagonistes són càlids i entranyables (és normal que els alumnes empatitzin amb ells) però també es tracta de treballadors veterans que demostren poca capacitat per reciclar-se o formar-se i en algun cas poc interés en retornar al mercat laboral.



UNITAT 7. El paper de l’Estat

REFLEXIONEU

1. L’Estat espanyol intervé per assegurar-se que l’educació es proveeix de manera universal i gratuïta. Què canviaria si no ho fa?
Solució:
Si no ho fes els nivells educatius serien més diferenciats entre les persones amb diferent nivell de renda i això redundaria a llarg termini en una major desigualtat, pèrdua de talent, menor cohesió social, menys igualtat d'oportunitats.

2. En realitat, quant paga una família per l’educació d’un fill, si és que fa els seus estudis en un centre privat?
Solució:
Paga dos cops. Un per l’educació pública que paga a través dels seus impostos i que no utilitza i l’altre per l’educació que paga de la seva pròpia butxaca.

3. Des d’un punt de vista econòmic, en què es diferencia la llum d’un far d’una classe del vostre profesor d’economia?
Solució:
La llum d’un far és un bé públic pur que no es sotmet a congestió i pot ser «consumida» per un nombre il·limitat de persones. En canvi, a les aules, un excés d’alumnes disminueix la qualitat del servei rebut pels altres. Hi ha un problema de «congestió». Es tracta d’un bé públic impur.

ACTIVITATS

1. Quina relació té l’assignació dels recursos disponibles amb els errors del mercat?
Solució:
Existeixen errors de mercat perquè el mercat en alguns casos condueix a situacions indesitjables, com les desigualtats social, la posició dominant de certes empreses, la contaminació o els abusos que pateix la classe treballadora.

2. Quines són les raons per les quals l’Estat subministra béns públics?
Solució:
L’Estat subministra béns públics per compensar la falta de béns que tenen demanda però que les empreses privades no proveeixen en quantitat suficient degut a la seva falta de rendibilitat. També per oferir a tots els ciutadans béns que produeixen externalitats positives i fomenten la igualtat d’oportunitats.

3. Classifiqueu els elements següents d’acord amb els quatre criteris exposats a la taula 7.1 (rival / no rival, excloïble / no excloïble): una posta de sol, la sanitat pública, el sistema operatiu Windows de Microsoft.
Solució:
Una posta de sol és un bé no excloïble sense rival en el consum, l'educació pública és un bé no excloïble però rival en el consum i el programa Microsoft de Windows és una patent i per tant un bé excloïble sense rival en el consum.

4. Elaboreu, amb paraules pròpies, una definició d’externalitat.
Solució:
Resposta oberta. Exemple: una externalitat podria ser alguna cosa de la que se’n deriven efectes a externs o terceres persones. 

5. Identifiqueu les externalitats positives associades a cadascun dels casos següents: al vostre barri hi ha un institut excel·lent, un veí amb insomni i un músic de carrer amb talent.
Solució:

	Cas
	Externalitat positiva

	Institut excel·lent
	Pujada de preu dels pisos del barri (per als propietaris actuals)

	Veí amb insomni
	Consum de llum i altres productes i serveis (per a la companyia elèctrica)

	Músic de carrer amb talent
	Majors beneficis per als comerciants propers



6.	Entre les mesures proposades a l’apartat per a lluitar contra la contaminació, escolliu la que, sota el vostre criteri, presenta menys inconvenients. 
Solució:
La resposta depèn del criteri de l'alumne, però el que realment pretén la pregunta és que l'alumne s'adoni que cap de les mesures està lliure d'inconvenients. És valorable per part del professor que l'alumne contesti directament el que s'ha apuntat. Una resposta menys reflexionada assenyalaria alguna de les següents mesures:

	Mesura
	Inconvenient

	Llindars màxims
	Elevat cost d'implantació i per controlar a les empreses 

	Impostos unitaris
	Elevat cost de personal especialitzat e independent a cada empresa

	Llicències de contaminació
	Tot i que sigui amb permís permeten la contaminació



7. 	Seleccioneu un titular de premsa relacionat amb un desastre ecològic i comenteu amb els companys quines mesures preventives l’haurien pogut evitar.
Solució:
Resposta oberta. La idea és que l’alumne contrasti fins a quin punt són aplicables o efectives les mesures legals per protegir el medi ambient.

8. 	Expliqueu com justifica el sector públic la intervenció que fa per mirar de corregir la distribució desigual de la renda.
Solució:
L’Estat tracta de reduir les desigualtats en la distribució personal o geogràfica de la renda, transferint-la dels que tenen més als que tenen menys, d'acord amb el principi d'equitat. D'acord amb el principi d'equitat, el sosteniment de les despeses que fan possible l'acció correctora de l'Estat ha de finançar-se pels seus ciutadans d'acord amb la seva capacitat econòmica.

9.	Quina relació té la funció redistribuïdora de la renda amb els Pressupostos Generals de l’Estat (PGE)?
Solució:
Els PGE estan directament relacionats amb la funció redistribuïdora de la renda perquè la reducció de les desigualtats en la distribució personal o geogràfica de la renda, establint lleis i mesures per redistribuir-la, s'articula principalment a través de la política fiscal, la qual s'expressa cada any en els pressupostos generals de l'Estat (PGE).

10.	Què són els cicles econòmics? Per què es considera la inestabilitat econòmica un dels errors principals del mercat?
Solució:
En la mesura que afecta directament al nombre i característiques dels llocs de treball d'un país, es considera a la inestabilitat cíclica de l'economia el més important dels errors de mercat. Efectivament, la disminució de l’activitat econòmica en les fases de recessió incideix sobre el salari, la principal i moltes vegades única font d’ingressos per la majoria de les famílies. I és que quan arriben «mals temps» i les empreses es veuen obligades a reduir els seus costos degut a la reducció de les vendes, el treball o mà d’obra és el primer factor productiu del que prescindeixen els empresaris.

11.	Per què creieu que la Unió Europea va promoure la desaparició dels grans monopolis públics dels seus Estats membres? Creieu que la mesura és justa en tots els casos?
Solució:
La Unió Europea va promoure la desaparició dels grans monopolis públics perquè actuaven recolzats pels estats membres, amb tot el que això suposava en contra de la lliure competència.
Resposta oberta. Es demana a l’alumne que, indirectament, es pronunciï sobre si el grau d'intervenció de l'Estat en l'economia i de la societat a través de les empreses públiques ha d'arribar o no al 100%. Lògicament i tot i que tots es pronuncien sobre la conveniència de que certs serveis essencial siguin gestionats pel sector públic, es pot generar un debat interessant sobre els serveis no essencials. En aquest sentit i per contextualitzar seria convenient recordar a l’alumnat algunes de les empreses que van operar en el seu dia com a monopolis públics (Repsol, Iberia, Telefónica...) i les que van sobreviure sota el paraigua públic per no ser rendibles (Correos o Renfe).
 
12.	En una època de recessió econòmica, quines alternatives té el sector públic?
Solució:
En moments de recessió, el sector públic pot no intervenir, confiant en que el mercat surti per sol de la crisi i l’activitat econòmica torni a expandir-se o intervenir, consumint o produint béns i serveis. Amb aquesta darrera actuació, l’Estat fa créixer artificialment els nivells d’activitat econòmica per compensar la falta de demanda privada de béns i serveis i, alhora, estimula amb la seva actuació a empresaris i consumidors.

13.	Què distingeix una mesura de política macroeconómica conjuntural d’una de caràcter estructural?
Solució:
El que fa diferent una mesura política macroeconòmica conjuntural d’una de caràcter estructural és la temporalitat de la mateixa, les primeres són a curt termini i les segones a llarg termini.

14.	Per què és important per a Espanya controlar directament la política fiscal? Passa el mateix en altres països europeus?
Solució:
La gestió de la política fiscal és important per Espanya perquè, amb la monetària i l’exterior en mans de la UE, és el principal instrument per intervenir en la seva economia. 

15.	Per què la nacionalització d’una empresa pot ocasionar una pèrdua de confiança en el Govern que la fa?
Solució:
La nacionalització d’una empresa pot ocasionar una pèrdua de confiança en el Govern que la realitza si s’executa per la força o pagant per sota del valor de mercat, això pot ocasionar la marxa d’altres empreses, la fugida de capital a l’estranger i la pèrdua de confiança en el Govern.

16.	Quina relació té la UE amb la política macroeconòmica dels seus països membres?
	Solució:
	La política macroeconòmica dels països de la UE es troba subjecta a disposicions que tracte de coordinar-la, com el Pacte d’Estabilitat i Creixement i el Pacte Fiscal. 

17.	En què es diferencia l’estudi de la microeconomia del de la macroeconomia?
	Solució:
La macroeconomia s’ocupa de l’economia en el seu conjunt, mentre que la microeconomia estudia el comportament de les parts d’aquest conjunt.

18.	Pel que fa als indicadors econòmics:
a) 	Quina relació tenen amb les variables macroeconòmiques? Quina utilitat tenen?
b) 	Quina funció compleixen per al Govern d’un país?
c) 	Quin tipus de comparacions permeten establir?
Solució:
a) Els «termòmetres» o indicadors econòmics (com el PIB, l’IPC, els tipus d’interès o les taxes d’activitat, atur i ocupació) mesuren les variables macroeconòmiques i són de gran utilitat, ja que permeten quantificar numèricament el comportament de famílies, empreses i sector públic, comparar la situació de diferents comunitats o països, orientar la política macroeconòmica dels Governs i analitzar la seva evolució en el temps.
b) Per al Govern d'un país els indicadors econòmics orienten la política macroeconòmica dels Governs, en la mesura que aquests tracten d'influir sobre els indicadors un cop analitzats.
c) Els indicadors econòmics permeten establir comparacions en el temps mesurant la variació de les mateixes.

PERISCOPIS

PERISCOPI 1. Els consumidors paràsits
A les persones que no estan disposades a pagar per la utilització de béns o serveis col·lectius que les beneficien se les anomena consumidors paràsits o polissons. La característica del consumidor paràsit és que no paga el consum d’un bé perquè, com que no pot ser exclòs del servei, prefereix aprofitar-se del pagament que fan els altres, els quals, en conseqüència, resulten parasitats. Aquests consumidors paràsits, polissons o «aprofitats», distorsionen el mercat perquè aconseguiran que els altres, sovint a través de l’Estat, actuaran en benefici seu, al consumir la provisió de béns col·lectius en la producció dels quals no han contribuït.
Imagineu un forest on la majoria de propietaris està d’acord a contribuir per finançar una pista asfaltada, excepte dos que, tot i que estan interessats en la pista, saben que no se’ls pot excloure si aquesta s’acaba construint. Finalment, a instància dels veïns, la Diputació provincial intervé expropiant els terrenys necessaris i es fa càrrec de les obres.
Reflexioneu:
a) Quin error de mercat es planteja inicialment en el cas de la pista asfaltada?
b) Com intervé l’Estat per a solucionar l’error de mercat?
c) Qui hi perd si al final és la Diputació provincial la que construeix la pista?
Solució:
a) L’error de mercat que es planteja és l’escassetat d’un bé no rendible, tot i que amb demanda com és el cas de la pista asfaltada.
b) L’Estat intervé amb la seva provisió de béns col·lectius públics.
c) Perd la societat en general i és que els recursos emprats en construir la pista dels veïns podrien haver-se dedicat a altres fins més necessaris.

PERISCOPI 2. Les empreses davant la contaminació
Consulteu el gràfic següent en el qual es presenten les decisions a les quals s’enfronten les empreses a l’hora d’encarar la contaminació:
[image: ]
Reflexioneu:
a) 	Expliqueu el gràfic en termes de cost d’oportunitat.
b) 	Si arribeu a saber que una empresa contamina, seguiríeu comprant els seus productes? Promouríeu i firmaríeu una campaña de protesta a les xarxes socials?
Solució:
a) En termes de cost d’oportunitat els que contaminen s’arrisquen al pagament d’una multa, però els que decideixen ser ecològic han de fer front a un segon dilema. Els que incorporen al preu dels seus productes el cost d’una llicència de contaminació veuran disminuir els seus beneficis en baixar les vendes, mentre que els que no repercuteixin en el preu el cost de la llicència de contaminació seguiran venent igual però el seu marge de benefici serà més petit perquè hauran augmentat els seus costos de producció.
b) Resposta oberta. Es tracta de mesurar el grau de compromís de l’alumnat i és que és previsible que la gran majoria de l’alumnat, per no dir la seva totalitat, afirmarà deixar de comprar els productes de l’empresa contaminant.


PERISCOPI 3. Informació asimètrica
Quan en una relació d’intercanvi una de les parts té menys informació que l’altra, la primera acostuma a sortir perjudicada perquè fa eleccions que possiblement no faria en cas de disposar de la informació completa.
Un exemple clàssic seria el mercat de tallers mecànics de vehicles. Quan tenim una averia, portem el cotxe a un taller, però gairebé sempre ens manquen els coneixements necessaris per a valorar tant la gravetat de l’averia com la qualitat de la reparació. Com que els tallers coneixen la nostra ignorància, ens podem trobar que ens fan reparar averíes més complexes i cares que les que realment necessita el nostre cotxe o se’ns empeny a fer reparacions que no consideraríem necessàries amb el coneixement adequat. Molts clients, conscients del seu desavantatge en coneixements i informació, prefereixen acudir als tallers dels concessionaris oficials, generalment més cars, perquè els pressuposen més fiables.
Asimetries d’informació similars passen en molts altres mercats, com l’atenció mèdica, el mercat de la borsa, les reparacions domèstiques i un llarg etcètera. 
Reflexioneu:
a)	Per què la informació asimètrica suposa un error de mercat?
b) 	Quin paper tenen els títols acadèmics atorgats per l’Estat a l’hora de superar els problemes d’informació asimètrica? Poseu-ne un exemple concret.
c) 	Com ajuda Internet a esquivar l’error de mercat que suposa l’asimetria d’informació? Citeu-ne tres exemples concrets.
Solució:
a) La informació asimètrica suposa un error de mercat perquè una de les parts té menys informació que l’altra, de manera que l’altra normalment surt perjudicada perquè realitza eleccions que probablement no realitzaria en cas de disposar de la informació completa.
b) Els títols acadèmics tracten de superar el problema de la informació asimètrica certificant (per una autoritat superior i neutral, en principi l’Estat) els coneixements del titulat i així atorgar certes garanties a aquells que confiïn en aquest professional. En aquest sentit i per exemple, en general és més «fiable» un lampista amb un cicle formatiu que algú que no tingui cap titulació.
c) Internet ajuda a corregir l’error de mercat que suposa l’asimetria d'informació, perquè ofereix, en poc temps i amb facilitat, multitud d'alternatives i informació. Per exemple, els preus d'hotels, bitllets d'avió o electrodomèstics.

PERISCOPI 4. Les fases del cicle econòmic
Observeu la gràfica següent que mostra l’evolució del PIB espanyol entre els anys 2006-2017.

Reflexioneu:
a) Per què varia el comportament de la gràfica d’un any per l’altre?
b) Quin tipus d’error de mercat il·lustra la primera gràfica?
c) Quina fase de cicle econòmic es va iniciar a Espanya el 2008?
d) Identifiqueu les diverses fases del cicle econòmic.
e) Quin tipus de despesa social creieu que és la que més creix en temps de crisi?
f) 	Pel que fa a la intervenció de l’Estat espanyol en l’economia, diríeu que és neoliberal o neokeynesiana?
g) 	Ha recuperat Espanya els nivells de producción previs a les crisis? A quin problema s’enfronta Espanya actualment?
h) 	Segons la teoria econòmica, en quina fase de cicle es troba Espanya actualment?
Solució:
a) El comportament varia a causa de la variació de la producció (primera gràfica), però també a causa de la diferent utilització del deute per part del Govern espanyol (segona gràfica).
b) El tipus d’error que il·lustra aquesta gràfica és la inestabilitat dels cicles econòmics.
c) L’any 2008 Espanya va iniciar una fase de recessió.
d) Les fases del cicle econòmic són quatre: expansió, auge, recessió, fons.
e) Les despeses socials que més creixen en temps de crisi són les prestacions per atur.
f) Resposta oberta. No es tracta tant de polemitzar sobre quina és la més indicada, sinó com ho percep l’alumnat. En tot cas, es tracta d’una economia mixta «a la europea» i un espectre bastant ampli de l’estat del benestar així que és possible afirmar que, en general, i amb molts matisos és més neokeynesià que lliberal.
g) Espanya ha recuperat els nivells de producció previs a la crisi, però a costa d’un fort endeutament. El problema al que s’enfronta ara és el pagament d’interès i devolució d’un deute públic que quasi igual el que guanya el país en tot un any.
h) La fase de cicle espanyola sembla ser una fase d’expansió (en el moment de tancament de l’edició a principis de 2019).

PERISCOPI 5. Canvis en el sistema de pensions
Fins el 2012 l’edat de jubilació era de 65 anys. Però cada any a partir del 2013 s’incrementa un mes l’edat necessària, i en dos mesos a partir del 2020. Aquest increment gradual es completarà el 2027, any a partir del qual caldrà tenir 67 anys per a accedir a la jubilació i a la corresponent pensió si s’ha cotitzat el número d’anys mínim que marca la llei.
Reflexioneu:
a)	Quin tipus de mesura i en quin tipus de política s’enquadra una reforma del sistema de pensions com aquest?
b) 	Quin sentit té aquesta mesura en un context en el qual cada vegada preocupa més que no hi hagi diners suficients per a garantir el pagament de pensions en el futur?
Solució:
a) La mesura és una reforma bàsica i és una política de tipus estructural.
b) La mesura tracta de garantir el pagament de pensions des d'un doble front (fa falta més edat que abans per accedir a la jubilació i alhora durant aquest interval de temps se segueix cotitzant), justificat des d'un punt de vista econòmic però qüestionable en la mesura que suposa empitjorar les condicions de jubilació pel que fa a generacions anteriors.

PERISCOPI 6. Les receptes econòmiques no són universals
Per què no és possible aplicar als països pobres les mesures econòmiques que han funcionat als països rics? A diferència de la medicina, no hi ha receptes universals, i el més normal és que el que funciona en un país no funciona en un altre. A la pràctica, són molts els factors no econòmics de tot tipus (culturals, religiosos, polítics, etc.) que condicionen el creixement econòmic. Per exemple, la dedicació al treball com a font d’autorealització personal ha portat el Japó, un país amb recursos naturals escassos, a ser una de les economies més poderoses del món. Aquesta concepció japonesa del treball deriva del seu peculiar desenvolupament històric, religiós i cultural. Per això, no és un problema per als japonesos treballar de sol a sol, fins el punt que moltes empreses han d’obligar els seus treballadors a fer les vacances.
Reflexioneu:
a)	Busqueu a Internet vídeos sobre la cultura i els costums japonesos. Identifiqueu els trets culturals, més enllà de la realització personal a la feina, que poden haver influenciat positivament en el seu desenvolupament econòmic. En el mateix sentit, citeu costums o usos a Espanya que ens han ajudat a desenvolupar l’economia.
b) 	Un famós economista va afirmar que «es podria calcular la riquesa de qualsevol país només mesurant el percentatge de conductors i vianants que respecten els semàfors». A què creieu que es referia? Hi esteu d’acord?
Solució:
a) Resposta oberta. Es pretén contrastar les dues cultures per que l’alumnat reflexioni sobre els elements que originen el desenvolupament econòmic. A títol orientatiu i com a característiques culturals japoneses podem citar la disciplina, l’esforç i el treball en equip. Com a característiques culturals espanyoles podem citar la sociabilitat, molt important per al desenvolupament d’activitats com el turisme.
b) Resposta oberta. La cita sobre conductors i vianants tracta de ser un reflex del civisme i l’educació de la societat, igual que es podria haver utilitzat qualsevol altre similar. En aquest sentit l’economista tracta d’establir una relació entre civisme/educació i riquesa parafrasejant a Galbraith que va afirmar que no existeixen pobles analfabets rics ni pobles educats pobres.
Correspon a l’alumne jutjar la bondat o idoneïtat de la cita, així com justificar la seva resposta. 

TEST DE REPÀS

	1
	b
	2
	c
	3
	d
	4
	c
	5
	d
	6
	a
	7
	c
	8
	b
	9
	a 
	10
	c



EXERCICIS

Els errors de mercat.

1. Per què a certs béns públics també se’ls denomina «no rendibles»?
Solució:
Als béns públics se'ls denomina no rendibles perquè, en general i amb poques excepcions, no són rendibles per a l'empresa privada, perquè és molt difícil impedir l'accés als mateixos dels que no han pagat per ells. En conseqüència, és l'Estat qui s'encarrega que hi hagi quantitat suficient dels mateixos.


2. Què s’entén per desenvolupament sostenible? Quina relació té amb les externalitats?
Solució:
El desenvolupament sostenible és «aquell que satisfà les necessitats actuals de les persones sense comprometre la capacitat de les futures generacions per satisfer les seves». Es relaciona directament amb les externalitats negatives i concretament amb la contaminació perquè actualment s'entén que el deteriorament mediambiental pot haver arribat a nivells que comprometen la qualitat de vida de les generacions futures.

3. Si les mesures de política mediambiental són molt clares respecte dels límits de les emissions contaminants, per què és tan difícil combatre la contaminació?
Solució:
És molt difícil combatre la contaminació per l’elevat cost del personal especialitzat i el control del compliment de la normativa.

4. Si per a empreses que ja estan produint i contaminant el cost d’instal·lar un procés respectuós amb el medi ambient és de 75.000 €, quin import de multes imposaríeu a aquestes empreses per contaminar?
Solució:
L’import de les multes per contaminar no hauria de ser inferior a 75.000 € per fer entendre a les empreses de que és preferible instal·lar un procés respectuós amb el medi ambient que contaminar.

5. Per què els impostos unitaris són els més justos en relació amb la contaminació, tot i que també són els més difícils d’aplicar?
Solució:
Els impostos unitaris són més justos (perquè aquells que contaminen són els que més paguen), tot i que realment aquests impostos són poc viables per costosos, ja que es necessari personal especialitzat i independent a cada empresa per mesurar les contaminacions.

6. A grans trets, en què s’assemblen i en què es diferencien els llindars màxims i les llicències de contaminació? 
Solució:
Els dos tipus de mesures contra la contaminació són semblants per ser mesures pal·liatives i costoses i es diferencien perquè els llindars fixen límits mentre que amb les llicències es paga més quan més es contamina.

7. Com contribueixen els anomenats impostos progressius al sosteniment del sector públic? Quin principi hi ha darrera d’aquest finançament desigual?
Solució:
Els impostos progressius contribueixen al sosteniment del sector públic recaptant fons dels ciutadans amb més capacitat econòmica. El principi que està darrere d'aquest finançament desigual és el d'equitat.

8.	Com utilitza l’Estat els PGE per a redistribuir la renda?
Solució:
L’Estat utilitza els PGE per redistribuir la renda captant fons (ingressos públics) dels ciutadans amb major capacitat econòmica per redistribuir-los (en forma de despeses públiques) entre els més desfavorits.

9. 	Citeu tres pràctiques habituals contràries a la lliure competència.
Solució:
Resposta oberta. L'alumne hauria de saber contestar-les en atenció al que ha estudiat a la Unitat 5. A títol orientatiu: repartir-se el mercat, arribar a acords pel que fa als preus, realitzar publicitat enganyosa, la imposició de condicions a altres empreses aprofitant una posició dominant en el mercat.

10.	Descriviu com contribueixen les empreses a recuperar l’activitat econòmica durant la fase d’expansió del cicle econòmic.
Solució:
Durant la fase d’expansió del cicle econòmic les empreses contribueixen a recuperar l’activitat econòmica realitzant inversions en equips productius. L’increment de renda propicia la recuperació del consum. El consum, alhora, genera més inversions i major consum i inversions. 

11. Pel que fa a les externalitats, què significa que el mercat «no informa correctament» els consumidors sobre els costos reals de producció?
Solució:
El mercat no informa correctament a consumidors i consumidores de quins són els costos reals de producció del bé en qüestió, ja que només s’han tingut en compte els costos interns i s’ha prescindit dels externs.

12.	Feu una llista amb, almenys, cinc serveis públics i classifiqueu-los d’acord amb els criteris de la taula 7.1.
Solució:
Resposta oberta. A títol orientatiu:
	
	Excloïble / no excloïble
	Rival/no rival

	Enllumenat públic
	No excloïble
	No rival en consum

	Correus
	Excloïble
	Rival en el consum

	Parc públic
	No excloïble
	No rival en consum

	Clavegueram públic
	Excloïble
	No rival en consum



13.	A quins problemes s’enfrontaria l’Administració pública si vol privatitzar una carretera nacional per a millorar el ferm i fer-ne el manteniment? I si vol privatitzar el servei de bombers?
Solució:
Si l’Administració pública volgués privatitzar una carretera nacional per millorar el seu ferm i manteniment seria pràcticament inviable pels costos que hauria d’assumir per evitar l’accés als consumidors paràsits. La privatització d’un servei com els bombers també serà molt inviable perquè sota la gestió d’una empresa privada posarien per davant interessos econòmics o de rendibilitat davant dels públics.

14.	En els mercats que funcionen d’acord amb la lliure competència:
a) Com influeix el número d’empreses en la competitivitat?
b) Per què són font de progrés tecnològic?
c) Com es veuen afavorits els treballadors?
d) Per què augmenta el número de clients potencials?
Solució:
a) Quan major és el nombre d’empreses major és la intensitat de la competència.
b) Aquest tipus de mercats són font de progrés tecnològic perquè busquen mitjans més eficients per competir que acaben per traduir-se en avenços tecnològics.
c) Els treballadors es veuen afavorits perquè guanyen capacitat adquisitiva i es crea ocupació en augmentar el nombre d’empreses.
d) El nombre de clients potencials augmenta atrets per les contínues rebaixes en preu i l’augment de qualitat i prestacions dels productes.

15.		Per què l’asimetria d’informació pot constituir un problema en les relacions comercials? 
Solució:
L'asimetria de la informació pot constituir un problema en les relacions comercials, perquè quan en una relació d'intercanvi una de les parts té menys informació que l'altra, la primera normalment surt perjudicada perquè realitza eleccions que possiblement no realitzaria en cas de disposar de tota la informació.

16.	Per a cadascuna de les mesures següents:
• Construcció d’una autovia.
• Subvencions per contractació a causa de l’inici d’una crisi econòmica.
• Modificació de les lleis del salari mínim, establint-ne un augment.
• Ensenyament universitari gratuït.
• Rebaixa d’impostos.
• Jornada laboral de 35 hores per a tots els treballadors.
• Obligatorietat de l’ús de l’etiqueta ecològica per a vehicles.
• Sanció econòmica a empreses per pràctiques monopolistes.
Identifiqueu:
a)	L’error de mercat relacionat.
b) 	El tipus de funció (proveïdora, reguladora, estabilitzadora o redistribuïdora) que fa l’Estat.
c) 	Intervenció del sector públic.
Solució:
	
	a)
	b)
	c)

	
	Error de mercat relacionat
	Funció de l’Estat
	Intervenció del sector públic

	Construcció d’una autovia.
	Escassetat de béns no rendibles
	Proveïdora
	Subministrament de béns públics

	Subvencions per contractació causa de l'inici d'una crisi econòmica.
	Inestabilitat dels cicles econòmics
	Estabilitzadora
	Suavitzar les transicions entre els cicles

	Modificació de les lleis del salari mínim, establint una pujada d'aquest.
	No és un error
	Reguladora
	Reguladora

	Ensenyament universitari gratuïta.
	No és un error
	Reguladora
	Reguladora

	Rebaixa d'impostos
	Distribució desigual de la renda
	Redistribuïdora
	Corregir les diferències socioeconòmiques

	Jornada laboral de 35 hores per a tots els treballadors.
	No és un error
	Reguladora
	Reguladora

	Obligatorietat de l'ús de l'etiqueta ecològica per a vehicles
	Les externalitats (negatives) de la producció
	Reguladora
	Procurar un desenvolupament
sostenible

	Sanció econòmica a empreses per pràctiques monopolístiques.
	La competència imperfecta
	Reguladora
	Defensa de la lliure competència



17.	Quin tipus d’error de mercat pretén corregir la intervención del sector públic en els casos següents?
a) Augmentar els impostos del gasoil per a vehicles dièsel.
b) Ampliar la xarxa viària nacional.
c) Actualitzar les pensions dels jubilats.
d) Investigar les línies aèries per a pactar els preus.
e) Construir un passeig marítim.
f) Incrementar la quantia de les beques d’estudi.
g) Abaixar els impostos per a reactivar l’economia.
h) Obligar els bancs a augmentar la informació que proporcionen als clients.
Solució:
a)	Pujar els impostos del gasoil per a vehicles dièsel. Les externalitats negatives de la producció i utilització de vehicles a motor.
b)	Ampliar la xarxa viària nacional. La insuficiència de béns no rendibles però demandats com és el cas de les carreteres.
c)	Actualitzar les pensions dels jubilats. La redistribució de la renda cap als que ja han contribuït laboralment a la societat.
d)	Investigar les línies aèries per pactar els preus. La competència imperfecta (el mercat de les línies aèries és un oligopoli).
e)	Construir un passeig marítim. La insuficiència de béns no rendibles però demandats com és el cas dels passejos marítims.
f)	Incrementar la quantia de les beques d’estudi. La redistribució de la renda cap als que desitgen estudiar.
g)	Baixar els impostos per reactivar l’economia. L’inestabilitat dels cicles econòmics. 
h)	Obligar als bancs a augmentar la informació que proporcionen als seus clients. Competència imperfecta (foment de la transparència de les seves actuacions i responsabilitat davant de la societat).

18. [image: ] 	Dels parells d’afirmacions següents, raoneu quina de les dues us sembla més correcta. A continuació, defenseu la vostra postura davant un company que opina el contrari:
Parella d’afirmacions 1:
a) 	L’Estat ha d’intervenir en l’activitat econòmica regulant el comportament dels cicles econòmics.
b) 	L’Estat ha de limitar al màxim les funcions, i ha de deixar per al mercat la resolució dels problemes derivats del desenvolupament de les activitats econòmiques.
Parella d’afirmacions 2:
a) 	Els impostos contribueixen a la redistribució de la renda.
b) 	Els impostos limiten el creixement econòmic, perquè la obligatorietat del pagament desincentiva els agents econòmics més competitius.
Solució:
Els dos parells d’afirmacions tenen per objecte mostrar als alumnes la dificultat de trobar una solució equilibrada en economia que acontenti a tothom, ja que cada afirmació, tot i ser certa, té avantatges i inconvenients.
―	Primer parell d’afirmacions: il·lustra la vella confrontació entre neoliberals i neokeynesians a propòsit de la intervenció de l'Estat en l'economia. L’alumne defensor de la postura a) pot argumentar que els cicles suposen un error de mercat, creant atur cíclic, desajustos entre sectors, i afectant més a grups de població més vulnerables, per la qual cosa l’Estat ha d’intervenir amb major despesa pública per compensar-los o aminorar-los si és possible. L’alumne partidari de la postura b) podria al·legar que és una ingenuïtat creure que el Govern intervindrà con el cicle utilitzant els recursos públics de manera eficient. I que, donat que és relativament neutral als estímuls de mercat, el Govern podrà utilitzar aquests recursos en inversions ruïnoses o improductives però que donen un major nombre de vots a curt termini, com repartir rendes en forma de prejubilacions a persones que podrien treballar o invertir en obres faraòniques públiques innecessàries.
―	Segon parell d’afirmacions: planteja un altre problema de sobres conegut pels economistes: sense impostos no hi ha redistribució de la renda però, al mateix temps, els impostos frenen el creixement econòmic ja que minven els beneficis empresarials i la renda dels més treballadors productius, impedint a les empreses ser més competitives o crear nous llocs de treball a les primeres i desincentivant als segons per treballar més. L'equitat, la justícia social, no són mitjans, són fins. No necessiten per tant estar sotmesos a criteris d’«eficiència» com altres inversions. Tot el que l'Estat faci, ha de conduir a la seva realització. I els impostos progressius són el principal mitjà per a aconseguir-ho. Un argument a favor de la postura b) podria ser que, quan cobres impostos a una empresa que té beneficis per a desviar-los als que no en tenen, estem traient recursos dels que són competitius, als que no ho són. I el resultat final serà ineludiblement una societat que produeix menys riquesa, és a dir, una societat més pobra. I una societat més pobra al final, no tindrà res a repartir.

La política macroeconòmica.

19.	Definiu amb paraules pròpies les diverses polítiques conjunturals.
	Solució:
Aquesta pregunta pretén que l'alumne faci una definició, amb les seves pròpies paraules, de polítiques de les que ja ha sentit parlar en els mitjans de comunicació o que li «sonen».
A títol orientatiu:
	Política fiscal
	La política relacionada amb els impostos i les despeses públiques.

	Política monetària
	Política que controla el preu i la quantitat de diners. 

	Política exterior
	Política que guarda relació amb el comerç internacional.

	Política de rendes
	Política que controla els preus i els salaris.



20.	Considereu que aconseguir una feina estable o ben pagada d’aquí a deu anys és un pla de creixement a llarg termini, i com a tal podria ser considerat una política estructural. Quins objectius i prioritats inclouríeu en la vostra planificación indicativa per a aconseguir aquest objectiu? Detalleu-ne també dates, terminis i llocs d’execució.
Solució:
Resposta oberta. Es demana a l’alumne que reflexioni sobre el seu futur i estableixi els passos i fases que el portaran a la consecució d'una ocupació estable i ben pagada. Variaran en funció del que l'alumne entengui per una ocupació estable i/o ben pagada, si bé i en general les alternatives, amb els seus corresponents objectius intermedis, són tres: funcionariat (finalitzar estudis i preparar una oposició), empresa privada (finalitzar estudis i accedir de seguida al mercat laboral) i treball per compte propi (finalitzar estudis i muntar un negoci).

21.	Classifiqueu les decisions següents del Govern en termes de política macroeconòmica (mesura i tipus de política):
a) Crear el Pla 2025 per a la reducció de consum de combustibles fòssils.
b) Restringir la circulació de diner.
c) Reestructurar el sector de les drassanes navals.
d) Incentivar l’exportació de maquinària.
e) Augmentar el sou als funcionaris.
f) Nacionalitzar les línies aèries.
g) Modificar l’IVA.
h) Invertir en infraestructures a les comunitats autònomes que es troben per sota d’un determinat nivell de renda.
Solució:
	
	Mesura
	Tipus de política

	a) Crear el Pla 2025 per la reducció de consum de combustibles fòssils.
	Planificació indicativa 
	Estructural

	b) Restringir la circulació de diners.
	Política monetària
	Conjuntural

	c) Reestructurar el sector de les drassanes navals.
	Modernització sector
	Estructural

	d) Incentivar l’exportació de maquinària.
	Política exterior
	Conjuntural

	e) Pujar el sou als funcionaris.
	Política de rendes
	Conjuntural

	f) Nacionalitzar les línies aèries.
	Privatització d’empreses
	Estructural

	g) Modificar l’IVA.
	Política fiscal
	Conjuntural

	h) Invertir en infraestructures a CCAA per sota d'un determinat nivell de renda
	Política fiscal
	Conjuntural



22.	Com aconsegueixen els països millorar la productivitat?
Solució:
Com es va estudiar a la Unitat 2 a llarg termini els països tracten de créixer econòmicament, incrementant la seva productivitat o el nombre de factors.



La perspectiva macroeconòmica.

23.	Quines són les variables i els indicadors econòmics que mesuren l’evolució de l’economia?
Solució:
Veure figura 7.5 de la unitat.
[image: ]

24.	Relacioneu els titulars següents, extrets de la prensa econòmica, amb les variables macroeconòmiques i indicadors estudiats al llarg d’aquesta unitat.
a) «El país surt de la crisi.»
b) «Les hipoteques pugen al febrer.»
c) «Sortir a sopar és, més car que fa un any.»
d) «Descendeix l’atur juvenil.»
Solució:
Les respostes per part de l’alumnat seran vàlides sempre que les argumenti degudament. En tot cas i a nivell orientatiu:
	
	Variable
	Indicador

	a)
	Producció
	PIB

	b)
	Preu del diner
	Tipus d’interès

	c)
	Preus (cistella compra)
	IPC

	d)
	Ocupació
	Taxes d’activitat, atur i ocupació



25.	Argumenteu si les afirmacions següents són veritables o falses:
a)	«Tot i l’eficiència del mercat, aquest pot proveir una quantitat de béns inferior a la que demanda el mercat.»
b) 	«El preu de venda sempre informa del cost real de la producció d’un bé o servei, i deixa un marge raonable de benefici per a l’empresa.»
c) 	«Les externalitats generen costos que l’Estat ha de mirar d’evitar.»
d) 	«Des d’un punt de vista econòmic, una despesa elevada en protecció social és un factor que afavoreix el creixement econòmic perquè incentiva els treballadors a incrementar la seva productivitat.»
e) 	«Les polítiques estructurals busquen l’estabilització de l’economia.»
Solució:
a)	Cert. L’exemple palpable d’aquesta afirmació és l’existència de béns públics.
b)	Fals. Moltes vegades el preu de venda no informa de costos externs com la contaminació.
c)	Cert. Tot i que és cert que l’Estat es pot implicar de moltes maneres per resoldre-les
d)	Fals. Els increments de la productivitat tenen el seu origen en la major destresa dels treballadors per contribuir en el procés productiu. La protecció social no guarda cap relació amb aquest aspecte de la prestació laboral.
e)	Fals. És la política conjuntural la que cerca suavitzar les transicions entre els diferents cicles econòmics.

26.	Llegiu aquest text i contesteu les preguntes que es formulen a continuació:

«Al llarg de la història, les etapes que ha travessat la intervenció de l’Estat en l’economia han estat les següents:
• 	L’Estat proteccionista. Al llarg del segle XVIII va serpreponderant la política proteccionista, l’anomenat mercantilisme. En aquesta època, s’associava el poder econòmic a l’acumulació de metalls preciosos. No obstant això, les traves que s’imposaven al lliure comer reduïen l’eficiència i la creació de riquesa.
• 	L’Estat no protagonista. Bàsicament, consisteix en què l’Estat deixa plena autonomia al mercat i així aquest es regula sol, es manté en un paper secundari, cobrint algunes necessitats col·lec tives bàsiques que el mercat no satisfà (sanitat, educació, justícia, regulació d’ocupació, ordre cívic, etc.), o aquelles que necessiten grans inversions (ferrocarril, energia elèctrica, subministrament d’aigua, etc.).
• 	L’Estat protagonista. Després de la crisi que va haver- hi durant la Gran Depressió dels anys trenta del segle XX, i de la mà de les teories de l’economista Keynes, l’Estat intervé per evitar les crisis cícliques de l’economia de lliure mercat. En moments de crisi, l’Estat s’ocupa del fet que hi haurà despesa suficiente per a compensar la falta de demanda privada de béns i serveis.
• 	L’economia mixta. A l’actualitat, els sistemes economics predominants són els de l’economia mixta. Aquest sistema mira de combinar els avantatges del mercat com a assignatari de recursos amb l’equilibri i benestar que aporta la intervenció de l’Estat. Els errors del mercat són els factors que condicionen el grau d’intervenció del sector públic, però en general els plantejaments són dos: el neoliberal, que defensa una intervenció de l’Estat el màxim de reduïda, i el neokeynesià, que abunda precisament en el contrari.»

a) Quina nova funció va atorgar el keynesianisme al sector públic?
b) Com es concreta la intervenció de l’Estat en les èpoques de crisi econòmica?
c)	En què es diferencia el sistema d’economia mixta del de planificació centralitzada, estudiat a la Unitat 2?
Solució:
a)	La nova funció que va atorgar el keynesianisme a l'Estat va ser la intervenció de l'economia per suavitzar les fluctuacions dels cicles econòmics.
b)	En èpoques de crisi, l'Estat s'ocupa que hi hagi prou despesa per compensar la manca de demanda de la iniciativa privada.
c)	En els sistemes d’economia mixta, la intervenció del sector públic no és tan accentuada com en els sistemes de planificació centralitzada, sistema aquest últim on no hi ha lloc per la iniciativa privada.

27.		Identifiqueu el tipus de despesa dels PGE per a cadascun dels ítems següents, indicant el beneficiari, si és el cas:
a) Subvenció per conversió de contracte temporal a indefinit.
b) Construcció de ports.
c) Pensió per incapacitat.
d) Despesa en subministraments d’edificis públics.
e) Pagament a funcionaris interins.
f) Subvenció per inversió en I+D+i.
Solució:
	Despesa
	Tipus de despesa
	Beneficiari

	a) Subvenció per conversió de contracte temporal en indefinit.
	Transferència
	Empreses

	b) Construcció de ports.
	Real
	El país en general

	c) Pensió per incapacitat.
	Transferència
	Famílies

	d) Despeses en subministraments d’edificis públics.
	Real
	El país en general

	e) Pagament a funcionaris interins.
	Real
	El país en general

	f) Subvenció per inversió en I+D+i.
	Transferència
	Empreses




ECONOMIA EN ACCIÓ

Interpretem... el cicle econòmic.

Qüestions:

1. Quina relació trobeu entre la gràfica del PIB i la taxa d’atur? I entre la gràfica del PIB i el número d’aturats? Interpreteu els resultats.
Solució:
Hi ha una relació inversament proporcional: a mesura que augmenta el PIB baixa la taxa d'atur i l'inrevés. La relació entre el PIB i el nombre d'aturats és similar però no vol dir el mateix. I és que per exemple pot haver crescut el nombre d'aturats, però no la taxa d'atur si és que ha variat significativament la població activa del país. Els resultats il·lustren que, a Espanya, la recuperació de la crisi de 2018 no ha vingut acompanyada de creació d'ocupació que millorés els nivells previs a la crisi. Quant a l'anàlisi de la taxa d'atur no hi ha hagut emigracions ni immigracions significatives que alteressin la població activa i, per tant, que distorsionin la interpretació de les dades de l'ocupació en relació amb el PIB.

2.	Quina relació hi ha entre el dèficit públic i el deute públic? I entre el dèficit públic i el PIB?
Solució:
A mesura que augmenta el dèficit públic, augmenta també el deute. Això es deu al fet que s'ha recorregut a emetre títols de deute per finançar el dèficit públic. També s'observa una correlació entre l'evolució del PIB i la del dèficit públic: aquest ha augmentat a mesura que el PIB es deteriorava, per l'activació dels estabilitzadors automàtics de l'economia.

3. 	Al començar la crisi, la temporalitat en l’ocupació va començar a descendir. A què creieu que es pot deure?
Solució:
La temporalitat en l'ocupació va començar a baixar perquè el treball temporal és del primer que es prescindeix ja que les indemnitzacions són més assumibles que les dels treballadors indefinits. Alhora es ressent la contractació de nous treballadors temporals perquè les empreses recorren a treballadors temporals que ja tenen en plantilla.

4. A què es refereix el reportatge quan es parla de punt d’inflexió del cicle?
Solució:
Es refereix al fet que aquest punt indica el punt que marca la fi d'un cicle i el començament d'un altre, en aquest cas el de la sortida del cicle dolent o de recessió i el començament del cicle bo o d'expansió.

El dilema: prohibició dels dièsel?
Guia de treball:
En el dilema d'aquesta unitat es planteja la conveniència o no de restringir la circulació dels vehicles dièsel, donada la contaminació que produeixen.
Els arguments a favor d'aquesta mesura podrien girar al voltant de la reducció d'emissions de contaminants, però també al fet que la mesura, fet i fet, incentivaria el canvi dels vells vehicles dièsel per altres menys contaminants.
Pel que fa a arguments en contra d'aquesta mesura, es podria defensar, entre altres, que fabricar un cotxe nou pot suposar tantes emissions de CO2 a l'atmosfera com les que realitzaria durant bona part de la seva vida útil.

Proposta de cinema: El dilema
Qüestions:

1.	Quin tipus de mercat formen les tabaqueres? 
Solució:
Les tabaqueres formen en aparença un oligopoli col·lusiu, amb llargs períodes en què els preus no varien o ho fan de manera concertada, seguits de breus i molt ocasionals períodes de guerra comercial.

2.	Quin error de mercat està present en els sectors empresarials en els quals es desenvolupa l’acció de la pel·lícula?
Solució:
L’error de mercat present en tots ells és la falta de competència.

3.	A quin dilema s’enfronta l’excientífic? I la cadena de televisió?
Solució:
El dilema central es troba entre la línia editorial de la cadena de televisió i els seus interessos financers.

Yaull 6.10. Gusny mitja per sector d'activitat | per carrec, (Font: Enquesta @ Estructura Salarisl de FINE. 2016).

